སློབ་མ་རེ་རེའི་དགའ་ཕྱོགས་དང་བསམ་ཚུལ་མི་འདྲ་བ་དང་།དགེ་རྒན་ལ་འབྲེལ་འདྲིས་ཟབ་མོ་བྱེད་ཐུབ་མིན་གྱི་རྐྱེན་གྱིས་ཁོ་ཚོའི་སློབ་སྦྱོང་གི་ཆུ་ཚད་ལའང་རབ་འབྲིང་ཐ་གསུམ་གྱི་ཁྱད་པར་ཡོད་མོད།འོན་ཀྱང་འཛིན་གྲྭའི་ཀྲུའུ་རེན་གྱིས་སོ་སོའི་དགའ་ཕྱོགས་ལ་གཞི་བཙུགས་ཏེ།སློབ་སྦྱོང་ཞན་པའི་སློབ་ཕྲུག་དག་ལས་ལ་ལ་གླུ་དབྱངས་ལེན་པར་དགའ་བ་དང་།ལ་ལ་རི་མོ་འབྲི་བར་དགའ་བ།ལ་ལ་ཞབས་བྲོ་འཁྲབ་པར་དགའ་བས།དེ་དག་བསྟོད་བསྔགས་ཀྱི་རྨང་གཞི་བྱས་ཏེ་སྐུལ་འདེད་བྱས་ན་བསམ་བློའི་གོ་རྟོགས་ཇེ་མཐོར་གཏོང་བར་ནུས་པ་ཐོན་ངེས།དེ་ལས་ཁྱད་དུ་འཕགས་པ་ཞིག་སྟེ་ཡང་ལ་ལ་ཀུ་རེ་དང་དགོད་གཏམ་བཤད་རྒྱུར་ཧ་ཅང་དགའ་བ་རེད།དེ་ཡིས་ཁོས་དཀའ་སྡུག་མང་པོ་ཞིག་རྒྱབ་ཏུ་འཁུར་ཐུབ་པའི་སྙིང་སྟོབས་ཤིག་མངོན་གསལ་དུ་མཚོན་ཐུབ་པས་འཛིན་གྲྭའི་ཀྲུའུ་རེན་གྱིས་ཡིད་ཆེས་དང་གདེང་འཇོག་ཚད་མེད་བྱས་ན།སློབ་མའི་སློབ་སྦྱོང་གི་ཆུ་ཚད་རིམ་བཞིན་འཕར་ངེས་ཡིན།